[βασιλευον]των αντιοχου και αντιοχου του υιου [ετους μ]ηνος γορπιειου επ αρχιερεως νικανορος [εν δε ξανθ]ωι εφ ιερεως των μεν βασιλεων πρασιδου [του νικ]οστρατου προ πολεως δε τληπολεμου του αρ[ταπ]ατου εδοξεν ξανθιων τοις νεοις επειδη λυσων δημοσθενου πολιτευομενος ως καθηκει τοις καλοις και αγαθοις ανδρασιν και πολλας αποδειξεις της τε προς την πολιν ευνοιας και τους νεους πεποιηται εν τοις αναγκαιοτατοις καιροις αξιως αυτου τε και της των προγονων αναστροφης ων ενεκεν και υπο της πολεως τιμαται ταις αρμοζουσαις [τ]ιμαις αιρεθεις τε γυμνασιαρχος της τε περι το γυμνασιον επιμελειας και κατασκευης προεστη μετα πασης εκτενειας και πολλα των ιδιων εισανηλωσας εκοσμησεν προαιρουμενος ου μονον τοις εν τωι πολιτευματι πεπραγμενοις αυτωι καλοις και ενδοξοις ακολουθος φαινεσθα[ι] αλλα και τοις εξ ημων επιγινομενοις υπομνημα καταλιπειν ης εσχεν αιρεσεως προς τα τηι πατριδι συφεροντα και τους νεους οθεν και ημει[ς ε]πιγνοντες την τε εν τοις επανω χρονοις περ[ι α]υτον καλοκαγαθιαν και τον [ε]νεστωτα καιρον θε[ωρο]υντες προσδε[ο]μενον ανδρος αξιου και δυνα[μεν]ου [δι]εξαγαγειν ανεγκλητως την κατα το γυ[μνασιο]ν αρχην παρεκαλεσαμε[ν] αυτον και εις τ[ον ε]χομενον ενιαυτον παρασχεισθαι την χρεια[ν κ]αι επιδοντος αυτου προθυμως ει[λομεθα αυτον γ]υμνασιαρχον επι ουν εμ πασιν [τοις συμφερου]σιν τηι τε πολει και τοις νεοις ομοι[ως την αυτην] προθυμιαν εχων ουθενος αφιστα[ται των χρησι]μων αγαθη τυχηι δεδοχθαι επαινε[σαι λυσωνα δη]μοσθενου αρετης ενεκεν και ευνοι[ας ης εχων διατ]ελει προς τε την πατριδα και τους [νεους και τα τω]ν βασιλεων πραγματα τιμησαι δε [αυτον και εικ]ονι χαλκηι και αναθειναι αυτην εν τωι [γυμνασιωι] εν τωι επιφανεστατωι τοπωι επιγρα [ψαι δε και την] επιγραφην τηνδε ξανθιων οι νεοι [λυσωνα δη]μοσθενου γυμνασιαρχησαντα εφ ετη [δυο αρετη]ς ενεκεν και ευνοιας της εις αυτους [και την πο]λιν ιδρυσασθαι δε και βωμους δυο εν [τωι επιφανε]στατωι τοπωι του γυμνασιου τομ μεν [του διος του σ]ωτηρος τον δε αλλον του λυσωνος [-----------] εφ ων θυσει λυσων τε εως αν ζηι η αλ [λος αντ αυτ]ου τωι διι τον δε ετερον ο κατ ενιαυτον [αιρουμενο]ς γυμνασιαρχος παρισταντων του τε [κοινου των ν]εων και του γυμνασιαρχου απο της [---------------] τω. [β]ους τριετ[ει]ς [δυο --] [---].
Lycia, W. — Xanthos (Kınık) — Letoion (Bozoluk) — 196 BC — REG 109 (1996) 2-3 — LSM (1997) 499 Let 125
 196 BC 